అపర్ణ (టెలివిజన్ వ్యాఖ్యాత)

అపర్ణ వస్తారే (1965 అక్టోబరు 17 - 2024 జూలై  11) ఒక భారతీయ నటి, టెలివిజన్ ప్రజెంటర్, రేడియో జాకీ. కన్నడ టెలివిజన్ రంగంలో ప్రముఖ డిడి చందనలో 1990లలో ప్రసారమైన వివిధ కార్యక్రమాలకు వ్యాఖ్యాతగా పనిచేసినందుకు ఆమె ప్రసిద్ధి చెందింది. ఆమె 1984లో మసానద హూవు చిత్రంతో సినీరంగ ప్రవేశం చేసింది. 2015 - 2021ల మధ్య, ఆమె స్కెచ్ కామెడీ షో మజా టాకీస్ లో వరలక్ష్మి పాత్రను పోషించింది.

 జీవితచరిత్ర 
అపర్ణ 1965 అక్టోబరు 17న కర్ణాటకలోని బెంగళూరులో జన్మించింది. పుట్టన్న కనగల్ 1984లో తీసిన మసానద హూవు చిత్రంలో అంబరీష్, జయంతి వంటి దిగ్గజ నటులతో అపర్ణ తొలిసారిగా నటించింది. ఆమె 1993లో ఆల్ ఇండియా రేడియోలో రేడియో జాకీ పనిచేయడం ప్రారంభించింది. అక్కడ, ఆమె మొదటి ప్రజెంటర్ గా ఎయిర్ ఎఫ్ఎమ్ రెయిన్బోతో కలిసి పనిచేసింది. కన్నడ టెలివిజన్ ప్రెజెంటర్ గా ఆమె కెరీర్ 1990లో డిడి చందనతో ప్రారంభమైంది. అక్కడ, 2000 వరకు ఆమె పలు కార్యక్రమాలు నిర్వహించింది. 1998లో దీపావళి వేడుకల్లో భాగంగా, ఆమె రికార్డు స్థాయిలో ఎనిమిది గంటల పాటు ప్రదర్శనలు ఇచ్చింది.

మూడాల మానే, ముక్త వంటి టెలివిజన్ షోలలో అపర్ణ నటిగా పనిచేసింది. 2013లో, ఆమె ఈటీవి కన్నడలో ప్రసారమైన కన్నడ రియాలిటీ టెలివిజన్ షో బిగ్ బాస్ మొదటి సీజన్ లో పోటీదారుగా కనిపించింది. 2015 నుండి, ఆమె స్కెచ్ కామెడీ టెలివిజన్ షో, మజా టాకీస్ లో కనిపించింది.

2011లో బెంగళూరు మెట్రో ప్రయాణీకుల బోర్డింగ్ అండ్ డీబోర్డింగ్ గురించి రికార్డ్ చేసిన ప్రకటనలకు అపర్ణ తన స్వరాన్ని అందించింది. 2024లో, నటనకు 20 సంవత్సరాలకు పైగా దూరంగా ఉన్న తరువాత, ఆమె గంగాధర్ సలీమత్ రూపొందించిన సైబర్ క్రైమ్ చిత్రం గ్రే గేమ్స్ తో తిరిగి వచ్చింది, ఇందులో ఆమె ఆన్లైన్ గేమింగ్ కు బానిసైన బాలుడి తల్లిగా నటించింది.
 మరణం 
2024 జూలై 11న, అపర్ణ ఊపిరితిత్తుల క్యాన్సర్ కారణంగా 57 సంవత్సరాల వయసులో మరణించింది.

 పాక్షిక ఫిల్మోగ్రఫీ 

 టెలివిజన్ 
సంవత్సరంశీర్షికపాత్రమూలం2003–2004మూడలా మానేసుకన్య2005ఈ ఫ్యామిలీహోస్ట్2008–2010ముక్త2013బిగ్ బాస్ కన్నడ 12015–2017మజా టాకీస్వరలక్ష్మి2018–2021మజా టాకీస్ సూపర్ సీజన్2019–2020ఇవాలూ సుజాతదుర్గా2021నన్నరసి రాధేజానకి (అతిధి పాత్ర) 

 సినిమా 
+సంవత్సరంసినిమాపాత్రమూలం1985మసానాడా హూవుపార్వతి1987సంగ్రామ 1988నమ్మూర రాజా1988సాహస వీరా1988మాతృ వాత్సల్యరోహిణి1989ఒలవినా ఆసారే1989ఇన్స్పెక్టర్ విక్రమ్విజయ1989ఒండాగి బాలు1989డాక్టర్ కృష్ణ1989ఒంటి సలాగా2024గ్రే గేమ్స్తారా

 మూలాలు 

వర్గం:21వ శతాబ్దపు భారతీయ నటీమణులు
వర్గం:భారతీయ సినిమా నటీమణులు
వర్గం:కన్నడ సినిమా నటీమణులు
వర్గం:1965 జననాలు
వర్గం:2024 మరణాలు